A BIZOTTSÁG HATÁROZATA
(2009. március 16.)
az egyes bulgáriai dögevőmadár-fajok bizonyos 1. kategóriába tartozó anyagokkal való etetéséről szóló 2003/322/EK határozat módosításáról
(az értesítés a C(2009) 1670. számú dokumentummal történt)
(Csak a bolgár, francia, görög, olasz, portugál és spanyol nyelvű szöveg hiteles)
(EGT-vonatkozású szöveg)
(2009/247/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a nem emberi fogyasztásra szánt állati melléktermékekre vonatkozó egészségügyi előírások megállapításáról szóló, 2002. október 3-i 1774/2002/EK európai parlamenti és tanácsi rendeletre (1) és különösen annak 23. cikke (2) bekezdésének d) pontjára,
mivel:
(1)
Az egyes dögevő madarak bizonyos 1. kategóriába tartozó anyagokkal való etetése tekintetében az 1774/2002/EK európai parlamenti és tanácsi rendelet végrehajtásáról szóló, 2003. május 12-i 2003/322/EK bizottsági határozat (2) egyes tagállamok számára megállapítja egyes veszélyeztetett vagy védett dögevőmadár-fajok etetése engedélyezésének feltételeit.
(2)
Ez a határozat felsorolja a tagállamokat, amelyek ezzel a lehetőséggel élhetnek, a dögevőmadár-fajokat, amelyeket az 1. kategóriába tartozó anyagokkal etetni lehet, és a végrehajtási szabályokat, amelyek értelmében az etetés megtörténhet.
(3)
Bulgária kérelmet nyújtott be egyes dögevőmadár-fajok bizonyos 1. kategóriába tartozó anyagokkal történő etetésének engedélyezésére, és területén ezeknek a fajoknak az előfordulásáról, valamint a madarak 1. kategóriába tartozó állati melléktermékkel történő etetése során alkalmazandó biztonsági intézkedésekről elegendő információt nyújtott be.
(4)
A 2003/322/EK határozatot ezért ennek megfelelően módosítani kell.
(5)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/322/EK határozat a következőképpen módosul:
1.
Az 1. cikk helyébe a következő szöveg lép:
„1. cikk
Végrehajtási szabályok a dögevő madarak 1. kategóriába tartozó anyagokkal történő etetéséhez
Az 1774/2002/EK rendelet 23. cikke (2) bekezdésének d) pontja értelmében Bulgária, Görögország, Spanyolország, Franciaország, Olaszország, Ciprus és Portugália az e határozat mellékletének A. részében meghatározott veszélyeztetett vagy védett dögevőmadár-fajok etetésére engedélyezheti a rendelet 4. cikke (1) bekezdése b) pontjának ii. alpontja szerint esetlegesen különleges fertőzési veszélyt jelentő anyagot tartalmazó elhullott állatok teljes tetemeinek használatát.”
2.
A 4. cikk helyébe a következő szöveg lép:
„4. cikk
Az érintett tagállamok által biztosított megfelelés
Az érintett tagállamok haladéktalanul meghozzák és kihirdetik azokat az intézkedéseket, amelyekre az e határozatnak való megfelelés biztosítása érdekében szükség van. Erről haladéktalanul tájékoztatják a Bizottságot.”
3.
A 6. cikk helyébe a következő szöveg lép:
„6. cikk
Címzettek
E határozat címzettje a Bolgár Köztársaság, a Görög Köztársaság, a Spanyol Királyság, a Francia Köztársaság, az Olasz Köztársaság, a Ciprusi Köztársaság és a Portugál Köztársaság.”
4.
A melléklet A. része a következő g) ponttal egészül ki:
„g)
Bulgária esetében: a barátkeselyű (Aegypius monachus), a szakállas saskeselyű (Gypaetus barbatus), a fakókeselyű (Gyps fulvus), a dögkeselyű (Neophron percnopterus), a szirti sas (Aquila chrysaetos), a parlagi sas (Aquila heliaca), a rétisas (Haliaeetus albicilla), a barna kánya (Milvus migrans) és a vörös kánya (Milvus milvus).”
2. cikk
E határozat címzettje a Bolgár Köztársaság, a Görög Köztársaság, a Spanyol Királyság, a Francia Köztársaság, az Olasz Köztársaság, a Ciprusi Köztársaság és a Portugál Köztársaság.
Kelt Brüsszelben, 2009. március 16-án.